Paulo Azpiazu

Paulo Azpiazu (Bergara, Gipuzkoa, 1996) harri-jasotzaile eta fitness-entrenatzaile gipuzkoarra da. Euskal Herriko Harri Txikien Txapelketa irabazi zuen 2024an. 2025eko azaroan harrijasotzaile mundua utziko zuela adierazi zuen.

 Ibilbidea 
Bergarako Osintxu auzoan jaio bazen ere, zazpi urte zituela familia Estellerrira joan zen bizitzera. 14 urte zituela hasi zen gorputza lantzen eta ondoren sare sozialetan bideoak erakutsiz famatu egin zen. Gaur egun fitness-irakaslea da eta Gipuzkoako Getarian bizi da. 

2021ean Izeta II.aren harri-jasotze eskolan hasi zen harria altxatzen eta 2022tik aurrera emaitza bikainak lortu ditu, aipagarriena 2022an lorturiko Euskal Herriko Harri Txikien Txapelketako bigarren postua delarik. Igeldoko harriarekin ere bigarren egin zuen urte hartan berean. 

2023ko urtarrilean Iraetako Errota Harria lehiaketa irabazi zuen altxaldien errekorra erdietsita eta otsailean Urrezko Harri-Jasotze Txapelketa irabazi zuen nagusitasun handiz. Zarauzko Bi Harrien txapelketan Mikel Lopetegi "Urra"-rekin berdinduta gelditu zen eta pisu-aldearen ondorioz txapeldunorde suertatu zen txapeldunordea. 2024an goia jo zuen, Euskal Herriko Harri Txikien Txapelketa irabazi zuenean.

2025eko azaroan harri jasotzea utziko zuela adierazi zuen, bizkarreko lesio batek eraginda motibazio faltarengatik.

 Lorpenak 
 Txapelketak 
 Euskal Herriko Harri Txikien Txapelketa:
 Txapelduna (1): 2024
 Bigarren postua (2): 2022, 2023

 Bestelako harri-jasotze sariketetako emaitzak 
 Iraetako Errota harria sariketa (1): 2023
 Urrezko Harri-jasotze Txapelketa (1): 2023
 Urdanetako Markesko harriaren sariketa (1): 2024
 Igeldoko harria sariketa: bigarren sailkatua 2022an
 Gorostidi harria sariketa: bigarren sailkatua 2023an
 Zarauzko Bi Harri sariketa: bigarren sailkatua 2023an
 Iturriozko San Joan harri-jasotze sariketa (1): 2025

 Herri-kulturan 
Bere bideoen ondorioz ezagun egin zen sarean. Rol-jokoetan aritzen den Rolariak taldeak komiki-pertsonaia sortu zuen bere omenez: Makina-maixu.

 Erreferentziak 

 Kanpo estekak 

Kategoria:Gipuzkoako harri-jasotzaileak
Kategoria:Bergararrak